Title: Úrad vlád SR
Author: faltanova
Last saved by: agenda0
Company: Úrad vlády Slovenskej republiky

Úrad vlády SR	Na rokovanie vlády SR
Sekcia hospodárskej politiky	dňa 11.4. 2001
	k číslu: 2414/2001
	k bodu: 14

S t a n o v i s k o

k návrhu na zriadenie slobodného colného pásma pre spoločnosť Molex Slovakia, a.s.
___________________________________________________________________________

	I.

Materiál predkladá ministerka financií SR na základe uznesenia vlády SR č.1158 zo dňa 22.12.1999. Obsahuje návrh uznesenia, predkladaciu správu, návrh na zriadenie slobodného colného pásma..., návrh komuniké.

		II.

Uvádza sa, že v medzirezortnom pripomienkovom konaní neboli uplatnené žiadne pripomienky.

		III. 

Uznesením vlády SR č. 1158 z 22.12.1999 vláda schválila podporné opatrenia a úľavy pre investíciu firmy Molex. 

 Návrh na zriadenie slobodného colného pásma pre spoločnosť Molex Slovakia, a.s., sa predkladá v zmysle bodu B.10 uvedeného uznesenia, v ktorom vláda uložila ministerke financií „poskytnúť firme Molex v mimoriadnych prípadoch, ak by rozsah oslobodenia od cla nepokryl požiadavky Molexu, rozšírenie colného oslobodenia podľa ustanovenia § 14 písm. e) zákona NR SR č. 180/1996 Z.z.“.

Schválenie návrhu v predloženom znení bude znamenať predbežný súhlas vlády s  poskytnutím tohto typu úľavy pre menovanú spoločnosť s tým, že zriadenie slobodného colného pásma bude možné až po schválení príslušného nariadenia vlády SR vypracovaného v zmysle bodu B. návrhu uznesenia.

Záver:

Vláde SR odporúčame predložený návrh schváliť. 

Bratislava  5.4. 2001